Document ID: 32006R0975

KOMISJONI MÄÄRUS (EÜ) nr 975/2006,
29. juuni 2006,
millega muudetakse määrust (EÜ) nr 581/2004, millega kuulutatakse välja alaline pakkumismenetlus eksporditoetusteks seoses teatavate või liikidega, ja määrust (EÜ) nr 582/2004, millega kuulutatakse välja alaline pakkumismenetlus eksporditoetusteks seoses lõssipulbriga
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 31 lõike 3 punkti b ja artikli 31 lõiget 14,
ning arvestades järgmist:
(1)
Vastavalt komisjoni määruse (EÜ) nr 581/2004 (2) artikli 1 lõikele 1 ja komisjoni määruse (EÜ) nr 582/2004 (3) artikli 1 lõikele 1 on teatavad sihtkohad eksporditoetuse alt välja arvatud.
(2)
Komisjoni 24. mai 2006. aasta määrusega (EÜ) nr 786/2006, millega määratakse kindlaks piima ja piimatoodete eksporditoetused, (4) on alates 25. maist 2006 lisatud Bulgaaria ja Rumeenia sihtkohatsoonide L 20 ja L 21 alla ja loetletud sihtkohad, mis ei vasta eksporditoetuste saamise tingimustele. Seepärast on vaja Bulgaaria ja Rumeenia välja arvata määruse (EÜ) nr 581/2004 kohaselt makstavate eksporditoetuste hulgast ja Rumeenia määruse (EÜ) nr 582/2004 kohaselt makstavate eksporditoetuste hulgast.
(3)
Seepärast tuleks määrusi (EÜ) nr 581/2004 ja (EÜ) nr 582/2004 vastavalt muuta.
(4)
Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 581/2004 artikli 1 lõike 1 teine lõik asendatakse järgmisega:
“Esimeses lõigus osutatud tooted on ette nähtud ekspordiks kõikidesse sihtkohtadesse, välja arvatud Andorra, Bulgaaria, Ceuta ja Melilla, Gibraltar, Rumeenia, Ameerika Ühendriigid ja Vatikani Linnriik.”
Artikkel 2
Määruse (EÜ) nr 582/2004 artikli 1 lõige 1 asendatakse järgmisega:
“1. Kuulutatakse välja alaline pakkumine, et määratleda eksporditoetus komisjoni määruse (EMÜ) nr 3846/87 (5) I lisa 9. jaotises osutatud lõssipulbri jaoks, mis on pakitud vähemalt 25 kg netomassiga kottidesse ja mille lisatud piimavaba aine sisaldus ei ületa 0,5 massiprotsenti, tootekoodiga ex ex 0402 10 19 9000, mis on ette nähtud eksportimiseks kõigisse sihtkohtadesse, välja arvatud Andorra, Bulgaaria, Ceuta ja Melilla, Gibraltar, Rumeenia, Ameerika Ühendriigid ja Vatikani Linnriik.
Artikkel 3
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse alates 4. juulist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. juuni 2006

Labels: 3
17